CELEX: 32010R0348
Language: lt
Date: 2010-04-23 00:00:00
Title: 2010 m. balandžio 23 d. Komisijos reglamentas (ES) Nr. 348/2010 dėl leidimo naudoti L-izoleuciną kaip visų rūšių gyvūnų pašarų priedą (Tekstas svarbus EEE)

24.4.2010   
            
            
               LT
            
            
               Europos Sąjungos oficialusis leidinys
            
            
               L 104/29
            
         KOMISIJOS REGLAMENTAS (ES) Nr. 348/2010
   2010 m. balandžio 23 d.
   dėl leidimo naudoti L-izoleuciną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo iš Escherichia coli (FERM ABP-10641) pagamintą preparatą L-izoleuciną naudoti kaip visų rūšių gyvūnų pašarų priedą, priskirtiną priedų kategorijai „maistiniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2009 m. gruodžio 9 d. priimtoje nuomonėje (2) padarė išvadą, kad L-izoleucinas nedaro nepageidaujamo poveikio gyvūnų sveikatai, žmonių sveikatai arba aplinkai ir kad šį preparatą galima laikyti izoleucino šaltiniu visų rūšių gyvūnams. Tarnyba rekomenduoja atitinkamas vartotojų saugos priemones. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus L-izoleucino vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo išdavimo sąlygos įvykdytos. Todėl reikėtų leisti naudoti šį priedą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2010 m.), 8(1):1425.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  mg/kg visaverčio 12 % drėgnio pašaro
               
            
                  
                     Kategorija „maistiniai priedai“. Funkcinė grupė „aminorūgštys, jų druskos ir analogai“
                  
               
            
                  3c3.8.1
               
               
                  —
               
               
                  L-izoleucinas
               
               
                  
                               
                           
                           
                              Priedo sudėtis
                              
                                           
                                       
                                       
                                          L-izoleucinas, kurio grynumas ne mažesnis kaip 93,4 % (sausos medžiagos), pagamintas iš Escherichia coli (FERM ABP-10641)
                                       
                                    
                                           
                                       
                                       
                                          ≤ 1 % nenustatytų priemaišų (išreikštų sausąja medžiaga)
                                       
                                    
                        
                               
                           
                           
                              Veikliosios medžiagos apibūdinimas
                              L-izoleucinas (C6H13NO2)
                           
                        
                               
                           
                           
                              Analizės metodas
                              Metodas aminorūgštims nustatyti, kaip nustatyta Komisijos reglamente (EB) Nr. 152/2009 (1)
                              
                           
                        
               
                  Visos gyvūnų rūšys
               
               
                  —
               
               
                  —
               
               
                  —
               
               
                  
                              1.
                           
                           
                              Reikia nurodyti drėgnį.
                           
                        
                              2.
                           
                           
                              Sauga: tvarkant produktą reikia naudoti kvėpavimo takų apsaugos priemonę.
                           
                        
               
                  2020 m. gegužės 14 d.
               
            
         (1)  OL L 54, 2009 2 26, p. 1.